
Narva Linnavolikogu 16.06.1999 otsuse  nr 237/48

„Eluruumide arvamise kohta tööandja eluruumide hulka“

kehtetuks tunnistamine

1.  Asjaolud ja menetluse käik

Narva Linnavolikogu võttis 16.06.1999 vastu otsuse nr 237/48 „Eluruumide arvamise kohta tööandja eluruumide hulka“, millega arvati tööandja eluruumide hulka ühetoaline korter elamispinnaga 15,2 m2 aadressil Võidu pr 6A - 60 Narvas, mis oli 10.12.1998  ostu-müügi lepingu alusel Kodakondsus – ja Migratsiooniameti omandis.

Kinnistusraamatu andmetel on käesoleval ajal korteriomandi Võidu pr 6A – 60 Narvas omanikuks füüsiline isik.

Narva Linnavalitsuse päringule antud vastuses taotles Siseministeerium Narva Linnavolikogu 16.06.1999.a otsuse nr 237/48 kehtetuks tunnistamist, kuna tänases õigusruumis ei oma tööandja eluruumi mõiste kasutamine enam õiguslikku tähendust.

Arvestades Siseministeeriumi seisukohta, on otstarbekaks tunnistada eelpoolmainitud Narva Linnavolikogu otsus kehtetuks.

2. Õiguslikud alused

Kohaliku omavalitsuse korralduse seaduse § 6 lõike 1 kohaselt omavalitsusüksuse ülesandeks on korraldada antud vallas või linnas sotsiaalabi ja -teenuseid, vanurite hoolekannet, noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, territoriaalplaneerimist, valla- või linnasisest ühistransporti ning valla teede ja linnatänavate korrashoidu, juhul kui need ülesanded ei ole seadusega antud kellegi teise täita.

Vastavalt haldusmenetluse seaduse § 64 lõikele 2 haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. 

Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

Vastavalt haldusmenetluse seaduse § 70 lõikele 1 kehtetuks tunnistamine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded. 

3. Otsus

Tunnistada kehtetuks Narva Linnavolikogu 16.06.1999 otsus nr 237/48 „Eluruumide arvamise kohta tööandja eluruumide hulka“.

4. Rakendussätted 

4.1. Narva Linnavalitsuse Linnavara- ja majandusametile teha käesolev otsus Siseministeeriumile.

4.2. Otsus jõustub seadusega sätestatud korras. 

4.3 Käesolev otsust võib vaidlustada Tartu Halduskohtu Jõhvi kohtumajas 30 päeva jooksul arvates käesoleva otsuse  teatavakstegemise päevast.

Mihhail Stalnuhhin
Narva Linnavolikogu esimees
eelnõu

NARVA LINNAVALITSUS

PROTOKOLLILINE OTSUS

Narva






           ______________ 2009.a

Narva Linnavolikogu 16.06.1999 otsuse  nr 237/48

„Eluruumide arvamise kohta tööandja eluruumide hulka“

kehtetuks tunnistamine

Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu otsuse eelnõuga.

2. Volitada Narva Linnavalitsuse Linnavara- ja majandusameti direktori kohusetäitja Tamara Luigas’it antud küsimust ette kandma Narva Linnavolikogu istungil.

